open-index/open-wikipedia-markdown huggingface dataset:
А бре војниче, младо војниче

***„А бре војниче, младо војниче“*** — македонска народна песна, од село Глишиќ, Клиново, Тиквеш, собрана од мелографот Александар Линин, а на нему испеана и дадена од Коста Крстева, родена 1942 година. Напишана од непознат автор веројатно и стотици години пред повоениот период. Во песната, авторот го прашува насловниот млад војник дали се колеба за неговата одлука што станал војник. Тој пак одговара дека е тажен за неговата расплакана мајка, и загрижен за неговиот татко кој што секој ден оди во меана и пие по цела ноќ. Причината е непозната, но е можеби затоа што тој станал војник, а татко му стравува за неговиот живот.

## Одлики
Аранжманот е во карактеристичен 7/8 такт, но песната сè уште не е испеана, или пак нејзините снимки се загубени.

## Текст
А бре војниче, младо војниче,
што си војниче толку умислено?
Дали војниче раница тежи,
или војниче пушката тежи?

- Ниту ми џанам раница тежи
ниту ми џанам пушката тежи.

Синоќ поминав крај наш'те порти,
мојата мајка низ двор одеше,
низ двор одеше, солзи ронеше,
с'лзи ронеше, прсти кршеше.

А мојот татко в меана оди,
в меана оди, рујно вино пие,
в меана оди, рујно вино пие,
дома не иде, џанам да спие.

## Наводи

## Надворешни врски
* А бре војниче, младо војниче (текст и музика) на pesna.org 

Категорија:Македонски песни
Категорија:Македонски народни песни
А бре Ѓоре, лажго Ѓоре

***„А бре Ѓоре, лажго Ѓоре“*** — македонска народна песна, напишана од непознат автор веројатно и стотици години пред повоениот период. Во песната, авторот го укорува насловниот Ѓоре, кој што бил непоправлив и компулсивен лажго. Песната има јасен хумористичен карактер.

## Одлики
Аранжманот е во 4/4 такт, а испеана е неколку пати од Јонче Христовски и еднаш, за прв пат, заедно со Трпе Череповски.

## Текст
А бре Ѓоре, Ѓоре, лажго Ѓоре,
абре Ѓоре, лажго Ѓоре,
кога уста ќе отвориш море,
мора лага да прозбориш,
кога уста ќе затвориш, море,
тогај нова лага кроиш.

А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш нова куќа,
а ти немаш ни копшара море,
а камо ли нова куќа.

А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш врана коња,
а ти немаш ни криво магаре,
а камоли врана коња.

А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш триста овци,
а ти немаш триста вошки, море,
а камо ли триста овци.

## Наводи

## Надворешни врски
* А бре Ѓоре, лажго Ѓоре (текст и музика) на pesna.org 

Категорија:Македонски песни
Категорија:Македонски народни песни
Даница Стојанова

**Даница Стојанова**  (родена во Струмица, 1957) — македонска пијанистка и професор.

Даница Стојанова своето основното музичко образование го завршила во ОМУ Боро Џони во Струмица во класата на Софија Вета. Средното училиште го завршила во СУ „Илија Николовски Луј“ - Скопје во класата на професор Снежана Пановска  а во меѓувреме соработувала со професорите Душан Трбојевиќ и Арбо Валдма на Музичката академија во Белград - Србија. Студиите по пијано ги завршила кај проф. Јокут Михаиловиќ во Србија и магистрирала на ФМУ, Скопје кај проф. Е. Трпкова. Активно учествувала на меѓународни музички академии по пијано во Белгија, Русија, Бугарија, Мароко,Германија, Холандија и работела со светски познатите педагози како Жени Захариева, Акил Дел Вињ, Жак Рувие, Људмила Рошчина, Хериберт Кох.

Даница Стојанова станала професор во ДМБУЦ „Илија Николовски Луј“ - Скопје]]. Член е на жири комисии на престижните натпревари по пијано и камерна музика во регионов (Македонија, Србија, Бугарија, Косово, Малезија, Албанија,Франција. Држи мастер класи за пијано во Македонија, Малезија, Косово, Турција како и стручни предавања на меѓународните фестивали како Шопен Фест- Белград, Епта и други.
 
Настапувала како солист со Македонска филхармонија и Видинска филхармонија од Бугарија. Како пијано придружник соработувала со уметниците Благоја Ангеловски, Анастазија Низамова, Ана Дурловски, Олег Контраденко, Роберт Цеков и др. Како солист настапувала со полурецитали и целовечерни концерти во Македонија, Бугарија, Турција, Малезија, Германија,Франција, Косово, Србија, Италија,Албанија, САД.
 
За нејзината работа таа е добитник на наградите „*Најдобар уметнички пијано соработник*“ на 22. Меѓународен натпревар „Музиката и луѓето“ во Софија во 2004 година, награда за едногодишна успешна работа во областа на музичката педагогија доделена од страна на Здружението на музичките и балетски педагози на Македонија (2007), Награда за одлични педгошки достигнувања во 2009 година во Бугарија, Награда за повеќегодишна успешна работа во областа на музичката педагогија во Македонија во 2011. Од 2016 година таа е почесен член на Фондацијата „Томислав Зографски‘‘. Автор е на книгата ‘„Фредерик Шопен - поет на пијаното‘‘. Има издадено два носачи на звук со дела од светски и македонски композитори. Во 2020 и 2021 год е музички селектор на фестивалот Охридско Лето.

Од 2021 таа е директор на ДМБУЦ „Илија Николовски Луј“ - Скопје]].

## Надворешни врски

* Даница Стојанова на www.smum.mk

Категорија:Живи луѓе
Категорија:Македонски пијанисти
Категорија:Музичари од Струмица
А бре браќа Кукушани

***„А бре браќа Кукушани“*** — македонска народна песна, напишана од непознат автор кон крајот од преродбениот период или во периодот меѓу двете светски војни. Песната е посветена на Кукушани, кои што авторот ги прашува зошто тагуваат, за тие да објаснат дека стигнал глас за убиството на Гоце Делчев во село Баница, Сер, Егејска Македонија. Песната има ајдутски карактер.

## Одлики
Песната е испеана од Васка Илиева, во 4/4 такт, во а-мол.

## Текст
- А бре браќа Кукушани,
а бре браќа Кукушани,
што сте толку нажалени,
нажалени натажени?
Што сте толку нажалени,
со очите насолзени?

- Как' да не сме нажалени,
как' да не сме расплакани?
Што се стори чудно чудо,
чудно чудо во Баница.

Сношти гласои пристигнаа,
сношти гласои пристигнаа,
Гоце Делчев го убија,
го убија во Баница.

Затоа сме нажалени,
затоа сме расплакани,
Гоце Делчев ни загина
за правдини македонски!

## Наводи

## Надворешни врски
* А бре браќа Кукушани (текст и музика) на pesna.org 

Категорија:Македонски песни
Категорија:Македонски народни песни
Категорија:Песни за Гоце Делчев
А бре Кољо, мамин Кољо

***„А бре Кољо, мамин Кољо“*** или ***„Ој ти Кољо, мамин Кољо“*** — македонска народна песна, напишана од непознат автор кон крајот од преродбениот период или во периодот меѓу двете светски војни, во невообичаено разновидни текстуални изведби, за револуционерните дејци Дедо Кољо Добровенски или Никола Коев Николов, брат на Тане Николов. Наративот на авторот е типичен за ајдутските песни, каде што комитата или насловниот протагонист вели дека е „оженет“ за татковината.

## Одлики
Први на винил ја снимиле Октет Македонија, а подоцна во алтернативна варијанта ја снимиле вокалната група Мимози, додека најпозната е изведбата од ансамблот Танец. Аранжманот е разновиден, со 3/4 и 11/8 такт, иако вклучените снимени изведби се во 2/4 такт.

## Текст
Ој ти Кољо, мамин Кољо, мамино кумито,
доста шета, мамин Кољо, по Пирин Планина,
доста шета, мамин Кољо, по Пирин Планина.

Баба ќе те жени Кољо, за попова ќеро,
мори бабо, стара бабо, стара неразбрана,
мори бабо, стара бабо, стара неразбрана.

Мајка ми е бабо мори, на Пирин Планина,
жена мије бабо мори, пушка маликера,
жена мије бабо мори, пушка маликера.

Деца ми се бабо мори, дробните фишеци,
каде да ги пратам бабо, назад не се враќат,
каде да ги пратам бабо, назад не се враќат.

Назад не се враќат бабо, работа ми вршат,
работа ми вршат бабо, тирански глај кршат,
работа ми вршат бабо, тирански глај кршат!

### ''Алт:''
А бре Кољо, мамин Кољо, мамина кумито,
доста оди, мамин Кољо, пустите планини,
пустите планини, Кољо, у рамни долини.

Нели се нагледа, Кољо, младите ан'мки?
Ајде да те женам, Кољо, за едно кавурче.

Нели се наноси, Кољо, пушки малихерки,
нели се нафрла, Кољо, дребните куршуми?

- Мојта жена, мила мајко, пушка малихерка,
мојте деца, мила мајко, дребните куршуми.

Нели се најаде, Кољо, мрсните кокошки,
нели се најаде, Кољо, и масни погачи.

Каде ги испраќам, мајко, назад не се враќат,
назад не се враќат, мајко, абер ќе ми пратат.

## Наводи

## Надворешни врски
* А бре Кољо, мамин Кољо (текст и музика) на pesna.org 

Категорија:Македонски песни
Категорија:Македонски народни песни
Ѓорги Стоилов

**Ѓорги Стоилов** (роден на  во Струмица) — македонски професионален фудбалер кој настапува за ФК Академија Пандев, во Првата македонска фудбалска лига, и македонски репрезентативец.

Категорија:Живи луѓе
Категорија:Фудбалери на ФК Турново
Категорија:Фудбалери на ФК Академија Пандев
Категорија:Фудбалери од Струмица
Долги Рид (Мездра)

**Долги Рид** — археолошко наоѓалиште во светиниколското село Мездра. Претставува могила од римското време. Веднаш за управната зграда на ЗИК „Овче Поле“, на зарамнетото плато се наоѓа могила со пречник во основата од 15 метри и височина од 5 м.

## Поврзано
*Корито Страна - водовод од доцноантичкото време;
*Нова Мездра - населба од доцноантичкото време;
*Широко Поле - населба и некропола од доцноантичкото време;
*Мездра;
*Список на археолошки наоѓалишта во Светиниколско.

## Наводи
Широко Поле (Мездра)

**Широко Поле** — археолошко наоѓалиште во светиниколското село Мездра. Претставува населба и некропола од доцноантичкото време. Во нивите на ЗИК „Овче Поле“, што се наоѓаат 2,5 км северозападно од селото, има делови од керамички садови и многу градежен материјал.

## Поврзано
*Долги Рид - могила од римското време;
*Корито Страна - водовод од доцноантичкото време;
*Нова Мездра - населба од доцноантичкото време;
*Мездра;
*Список на археолошки наоѓалишта во Светиниколско.

## Наводи
Колиба Баир (Аџиматово)

**Колиба Баир** — населба и некропола од доцноантичко време во светиниколското село Аџиматово. На 2 км северозападно од селото, на една височинка се наоѓаат остатоци од темели на повеќе објекти, фрагменти од керамички садови, тегули и друг градежен материјал. Од меѓата на нивата на С. Иванов биле извадени камени плочи од гробни конструкции. 

## Поврзано

* Арсов Кладенец - вила рустика од доцноантичкото време;
* Куричаир - Суви Ливади - водовод од римско време;
* Аџиматово;
* Список на археолошки наоѓалишта во Светиниколско.

## Наводи
Куричаир (Аџиматово)

**Куричаир - Суви Ливади** — археолошко наоѓалиште во светиниколското село Аџиматово. Претставува водовод од римското време. При орање на местото биле откриени керамички цевки - тубули од водовод.

## Поврзано

* Арсов Кладенец - вила рустика од доцноантичкото време;
* Колиба Баир - населба и некропола од доцноантичко време;
* Аџиматово;
* Список на археолошки наоѓалишта во Светиниколско.

## Наводи
Судички Пат (Буриловци)

**Широко Поле** — археолошко наоѓалиште во светиниколското село Буриловци. Претставува населба од доцноантичкото време. На источниот раб од селото, зад куќата на С. Милиќ, при орање на нивата бил откриен четвртест постамент, со димензии од 37 × 47 × 22 см, изграден од тегули и хидрауличен малтер. На површината има изобилство од градежен материјал, како и фрагментирана керамика.

## Поврзано

* Пинговски Гробишта - некропола од средниот век;
* Буриловци;
* Список на археолошки наоѓалишта во Светиниколско.

## Наводи
Градиште (Горно Ѓуѓанци)

**Градиште** — археолошко наоѓалиште во светиниколското село Горно Ѓуѓанци. Претставува градиште од доцноантичкото време. На 2 км западно од селото има висок рид со зарамнето плато на кое се гледаат темели од одбранбен ѕид ѕидан од кршен камен и варов малтер, како и фрагменти од керамички садови, тегули, имбрекси и друг градежен материјал.

## Поврзано

* Кушевски Трла - населба и некропола од доцноантичко време;
* Пуста Црква - црква од средниот век;
* Горно Ѓуѓанци;
* Список на археолошки наоѓалишта во Светиниколско.

## Наводи
Над Чешма (Ќоселари)

** Над Чешма ** — археолошко наоѓалиште во светиниколското село Ќоселари. 
Претставува населба од неолит, хеленистички период и римски период.
На околу 200 м северно од селото, во нивите на П. Костов и К. Николов, од двете страни на полскиот пат што води за селото Сарамзалино се наоѓаат тегули, имбрекси, како и фрагменти од керамички садови од различно временско и културно потекло. Поголема концентрација на неолитска керамика се чувствува во источниот крај на наоѓалиштето.

## Поврзано
*Банка Трла — населба, базилика и некропола од доцноантичкото време;
*Јурутлук — населба од неолитското време;
*Крангова Бавча — населба и некропола од доцноантичкото време;
*Манастир — средновековна населба и црква;
*Над Чешма — населба од неолитското, хеленистичкото и римското време;
*Ќоселари; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ќоселари
Корито Страна (Мездра)

**Корито Страна** — археолошко наоѓалиште во светиниколското село Мездра. Претставува водовод од доцноантичкото време. На 1,5 км североисточно од селото, со обработувањето на земјата биле откриени водоводни цевки - тубули.

## Поврзано
*Долги Рид - могила од римското време;
*Нова Мездра - населба од доцноантичкото време;
*Широко Поле - населба и некропола од доцноантичкото време;
*Мездра;
*Список на археолошки наоѓалишта во Светиниколско.

## Наводи
Манастир (Ќоселари)

** Манастир ** — археолошко наоѓалиште во светиниколското село Ќоселари. 
Претставува населба и црква од среден век. 
На 5 км јужно од селото се гледаат остатоци од темели на сакрален објект со правоаголна основа. Во нивите што се непосредно до него има фрагменти од керамички садови и градежен материјал.

## Поврзано
*Банка Трла — населба, базилика и некропола од доцноантичкото време;
*Јурутлук — населба од неолитското време;
*Крангова Бавча — населба и некропола од доцноантичкото време;
*Манастир — средновековна населба и црква;
*Над Чешма — населба од неолитското, хеленистичкото и римското време;
*Ќоселари; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ќоселари
Јурутлук (Ќоселари)

** Јурутлук ** — археолошко наоѓалиште во светиниколското село Ќоселари. 
Претставува населба од неолитско време. 
Во нивата на Ш. Георгиев, што се наоѓа на 2 км северозападно од селото и 150 м југоисточно од железничката пруга Велес - Кочани, со површина од 250 × 150 м, има фрагменти од керамички садови, претежно со црвена и кафеава боја, како и фрагменти сликани со темнокафеава боја, кои се слични на керамиката од средно неолитските слоеви во населбата Барутница во Амзабегово (III-IV). Исто така, присутни се и парчиња од куќен лепеж.

## Поврзано
*Банка Трла — населба, базилика и некропола од доцноантичкото време;
*Јурутлук — населба од неолитското време;
*Крангова Бавча — населба и некропола од доцноантичкото време;
*Манастир — средновековна населба и црква;
*Над Чешма — населба од неолитското, хеленистичкото и римското време;
*Ќоселари; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ќоселари
Банка Трла (Ќоселари)

** Банка Трла ** — археолошко наоѓалиште во светиниколското село Ќоселари. 
Претставува населба и  некропола од доцната антика. 
По површините на нивите, оддалечени 2,5 км североисточно од селото се среќаваат фрагменти од керамички садови, тегули и многу друг градежен материјал. Има и темели од објект со апсида на источната страна. Во југоисточниот дел на просторот се извадени повеќе големи плочи од гробни конструкции..

## Поврзано
*Банка Трла — населба, базилика и некропола од доцноантичкото време;
*Јурутлук — населба од неолитското време;
*Крангова Бавча — населба и некропола од доцноантичкото време;
*Манастир — средновековна населба и црква;
*Над Чешма — населба од неолитското, хеленистичкото и римското време;
*Ќоселари; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ќоселари
Стара Црква (Трстеник)

** Стара Црква ** — — археолошко наоѓалиште во светиниколското село Трстеник.
Претставува црква од среден век. 
На 200 м источно од селото јасно се гледаат траги од објект – црква, со насоченост исток-запад. По површината на наоѓалиштето се среќаваат грамади од кршен камен и фрагменти од керамички садови..

## Поврзано
*Барковица — доцноантичка населба;
*Градиште — утврдена населба од доцноантичкото време;
*Ѓуришки Манастир — осамен наод од римското време;
*Ѓуришки Манастир - Венец — гроб од доцноантичкото време;
*Селиште — населба од римското време; 
*Средно Градиште — некропола од доцноантичкото време; 
*Трстеник;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Трстеник (Светиниколско)
Селиште (Трстеник)

** Селиште ** — археолошко наоѓалиште во светиниколското село Трстеник.
Претставува населба од римско време. 
На 500 м североисточно од селото, на десната страна од патот за манастирот  Ѓуриште, при обработувањето на нивите се откриени тули и друг градежен материјал, како и фрагменти од керамички садови и  питоси.

## Поврзано
*Барковица — доцноантичка населба;
*Градиште — утврдена населба од доцноантичкото време;
*Ѓуришки Манастир — осамен наод од римското време;
*Ѓуришки Манастир - Венец — гроб од доцноантичкото време;
*Средно Градиште — некропола од доцноантичкото време; 
*Стара Црква — средновековна црква; 
*Трстеник;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Трстеник (Светиниколско)
Пауза (музика)

**Пауза** (франц. *silence*, англ. *rest*, итал. *pausa*) е музички знак со кој се бележи привремен прекин во мелодијата. Значи пауза е знак што укажува на отсуство на звук.

Има повеќе симболи за пауза и секој симбол има соодветно име и различно времетраење.

## Опис
Паузите се интервали на тишина во музиката, обележани со симболи што ја означуваат должината на паузата. Секој симбол и име на паузата одговара на одредена вредност на нотата, што покажува колку долго треба да трае тишината.

::::::::

* Четвртина пауза  - може да се најде и како форма -  - во постарата музика.&#x5B; *[[Википедија:Се бара извор|<span title="This claim needs references to reliable sources. (January 2012)">потребно е цитирање</span>]]* &#x5D;

### Пауза со точка

Паузата исто така може да има точка до неа, зголемувајќи го своето времетраење за половина. Значи, точката ја зема вредноста на паузата до која стои и добива пола од нејзината вредност. Паузите, како и нотите, можат да бидат продолжени и со две точки (пример долу).

мини|десно|150п
Освен со точка, паузата може да биде продолжена и со корона.

### Општа пауза
Во композициите за ансамбл, општата пауза означува тишина за еден или повеќе тактови за целиот ансамбл. Означувањето на општите паузи е релевантно, бидејќи треба да се избегнува создавање несакана бучава - на пример, вртењето на страниците на партитурите се избегнува за време на општите паузи, бидејќи звукот на вртењето на страницата ќе биде слушнат од публиката.

## Поврзано
* Цесура
* Список на неми музички композиции
* Список на музички симболи
* Тасет

## Користена литература

Категорија:Музичка нотација
Категорија:Музички поими
Венец (Трстеник)

**Венец ** — археолошко наоѓалиште во светиниколското село Трстеник. Претставува гроб од доцноантичко време. Се наоѓа во непосредната близина на манастирската црква „Рождество на Пресвета Богородица“ на Ѓуришки манастир во месноста Венец, во која е подигната станицата на Метеоролошкиот завод од Скопје. При изградбата на објектот, со механизацијата бил откриен и делумно оштетен гроб – тип циста, граден од камени плочи, поставен во правец североисток-југозапад. Дното на гробот било покриено со четвртести тули наредени една до друга и врзани со варов малтер. Погребувањето е со инхумација, а покрај левиот колк на покојникот е најдено керамичко сатче – бокал со црвеникава боја.

## Поврзано
*Барковица — доцноантичка населба;
*Градиште — утврдена населба од доцноантичкото време;
*Ѓуришки Манастир — осамен наод од римското време;
*Селиште — населба од римското време; 
*Средно Градиште — некропола од доцноантичкото време; 
*Стара Црква — средновековна црква; 
*Трстеник;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ѓуришки манастир
Категорија:Трстеник (Светиниколско)
Градиште (Трстеник)

** Градиште ** — археолошко наоѓалиште во светиниколското село Трстеник.
Претставува утврдена населба од доцната антика и среден век.
На 3 км западно од селото и околу 1,5 км јужно од манастирот Ѓуриште се наоѓаат остатоци од населба која доминира над околината. По површината се гледаат темели од ѕидови што го опкружувале градиштето. Мештаните откриле повеќе железни алатки, стакло и керамика. Наодите се чуваат во Народен музеј во Св. Николе.

## Поврзано
*Барковица — доцноантичка населба;
*Ѓуришки Манастир — осамен наод од римското време;
*Ѓуришки Манастир - Венец — гроб од доцноантичкото време;
*Селиште — населба од римското време; 
*Средно Градиште — некропола од доцноантичкото време; 
*Стара Црква — средновековна црква; 
*Трстеник;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Трстеник (Светиниколско)
Градиште (Строиманци)

** Градиште ** — археолошко наоѓалиште во светиниколското село Строиманци. 
Претставува утврдена населба од доцната антика.

На северниот крај на селото, на висок рид што доминира над околината се гледаат остатоци од мала утврдена населба. Најдени се и монети на Јустинијан I.

## Поврзано
*Градиште — утврдена населба од доцноантичкото време;
*Селиште — населба од доцноантичкото време;
*Строиманци; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Строиманци
Бела Чука (Ерџелија)

**Бела Чука** — археолошко наоѓалиште во светиниколското село Ерџелија. Претставува водовод од римското време. При копањето на каналот за наводнување, на 1 км северно од селото биле откриени керамички цевки - тубули од водовод.

## Поврзано
*Крушка - населба од доцноантичкото време;
*Ќупче - Буниште - населба од неолитското време;
*Ерџелија;
*Список на археолошки наоѓалишта во Светиниколско.

## Наводи
Слатина (цистерна во Стањевци)

** Слатина **— археолошко наоѓалиште во светиниколското село Стањевци. 
Претставува цистерна од римско време. 
На 3,5 км југоисточно од селото се наоѓа кладенец граден од песочник во пет реда, поврзани со хидрауличен малтер. Во долниот дел има убаво профилиран полукружен отвор за истекување на водата.

## Поврзано
*Грамади — населба од доцноантичкото време;
*Манево Трло — средновековна населба;
*Орљак - Селиште — средновековна населба и некропола;
*Под Кукуноса — населба со некропола од римското време;
*Римски Бунар — некропола од доцноантичкото време;
*Слатина — могила од римското време;
*Слатина — цистерна од римското време;
*Стањевци; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Стањевци
Крушка (Ерџелија)

**Крушка** — археолошко наоѓалиште во светиниколското село Ерџелија. Претставува населба од доцноантичкото време. На 2 км северно од селото, во непосредната близина на живинарската фарма, по нивите се среќаваат делови од керамички садови и градежен материјал.

## Поврзано
*Бела Чука - водовод од римското време;
*Ќупче - Буниште - населба од неолитското време;
*Ерџелија;
*Список на археолошки наоѓалишта во Светиниколско.

## Наводи
Селиште (Строиманци)

** Селиште ** — археолошко наоѓалиште во светиниколското село Строиманци. 
Претставува населба од доцната антика.

На 1 км северно од селото, под ридот Пржар се среќаваат темели од објекти, а по површината на теренот има градежен материјал и фрагменти од керамичк садови и питоси.

## Поврзано
*Градиште — утврдена населба од доцноантичкото време;
*Селиште — населба од доцноантичкото време;
*Строиманци; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Строиманци
Ѓуришки Манастир (Трстеник)

*Оваа статија е за археолошкото наоѓалиште. За манастирот, видете [[Ѓуришки манастир]].*

**Ѓуришки Манастир** — археолошко наоѓалиште во светиниколското село Трстеник. Се наоѓа во дворот на Ѓуришкиот манастир. Претставува осамен наод од римско време и среден век. Според Никола Вулиќ, имало два фрагмента од надгробна плоча со старогрчки натпис, покрај кој, лево и десно, имало релјефно претставени полумесечини. Во манастирскиот комплекс, во педесеттите години бил откопан гроб и во него се најдени медалјон со иницијали МР и златни обетки, кои Блага Алексова ги поврзува со Марија Палеолог. Во еден од ѕидовите на манастирската штала се вградени базис од столб и фрагмент од надгробна плоча со старогрчки натпис. Гробниот наод се чува во Музејот на Македонија во Скопје, базисот во Народниот музеј во Свети Николе, а фрагментот од надгробната плоча стои на самото место.

## Поврзано
*Барковица — доцноантичка населба;
*Градиште — утврдена населба од доцноантичкото време;
*Ѓуришки Манастир - Венец — гроб од доцноантичкото време;
*Селиште — населба од римското време; 
*Средно Градиште — некропола од доцноантичкото време; 
*Стара Црква — средновековна црква; 
*Трстеник;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Ѓуришки манастир
Категорија:Трстеник (Светиниколско)
Ќупче (Ерџелија)

**Купче** или **Буниште** — археолошко наоѓалиште во светиниколското село Ерџелија. Претставува населба од неолитското време. На 1,5 км југозападно од селото, во нивите на еден жител, кои лежат на мала височинка - тумба, се среќаваат делови од рачно изработени садови и орудија од камен и кремен, кои типолошки се исти со оние во последниот доцнонеолитски слој во Барутница, во Амзабегово. Спорадично се среќаваат и делови од керамички садови од доцноантичкото време. Жителот што ги пронашол откопал два питоси кои ги чува дома.

## Поврзано
*Бела Чука - водовод од римското време;
*Крушка - населба од доцноантичкото време;
*Ерџелија;
*Список на археолошки наоѓалишта во Светиниколско.

## Наводи
Под Кукуноса (Стањевци)

** Под Кукуноса**— археолошко наоѓалиште во светиниколското село Стањевци. 
Претставува  населба и некропола од римско време. 
На оддалеченост од околу 500 м јужно од селото, под ридот Голема Кукуноса, во нивата на Наце Иванов е најдена вотивна плоча од бел мермер со димензии од 25 × 25 × 5 см. Во горниот дел е заоблена лачно, а во централниот дел има релјефна претстава на жртвеник, со по една змија од страните, врз кој е поставен кантарос со сцена на жртвување. Се работи за претстава на синкретистичко божество од фригиско потекло. При обработувањето на нивите мештаните наоѓале темели од објекти и големи плочи од гробови. Теренот е во непосредната близина на населбата на наоѓалиштето Грамади. Вотивната плоча се чува во Народниот музеј во Свети Николе.

## Поврзано
*Грамади — населба од доцноантичкото време;
*Манево Трло — средновековна населба;
*Орљак - Селиште — средновековна населба и некропола;
*Под Кукуноса — населба со некропола од римското време;
*Римски Бунар — некропола од доцноантичкото време;
*Слатина — могила од римското време;
*Слатина — Цистерна од римското време;
*Стањевци; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Стањевци
Куршуми над Бродвеј

**„Куршуми над Бродвеј“** (англиски: *Bullets over Broadway*) — американски филм од 1994 година, во режија на Вуди Ален (Woody Allen), кој е автор и на сценариото, заедно со Даглас Мек Грат. Главните улоги ги толкуваат: Џон Кјузак (John Cusack), Дајен Вист (Dianne Wiest), Џенифер Тили (Jennifer Tilly), Чез Палминтери (Chazz Palminteri), Мери-Луис Паркер (Mary-Louise Parker), Џек Ворден (Jack Warden), Џо Витерели (Joe Viterelli), Трејси Аламан (Tracey Ullman), Стејси Нелкин (Stacey Nelkin) и Џим Бродбент (Jim Broadbent). Филмот освоил 22 награди (меѓу кои „Оскар“ и „Златен глобус“ за Дајен Вист], а имал уште 30 други номинации (вклучувајќи уште шест номинации за „Оскар“).

## Содржина
Во 1928 година, младиот театарски писател Дејвид Шејн (го игра Кјузак) се обидува да ја постави својата драма на Бродвеј. Директорот на театарот Џулијан Маркс (го игра Ворден) случајно се среќава со гангстерот Ник Валенти (го игра Витерели), кој се согласува да ја финансира претставата под услов неговата девојка Олив (ја игра Тили) да добие улога. По средбата со Олив, која е потполно неталентирана, Дејвид е фрустриран, но набргу се согласува да направи компромис. На пробите, Олив доаѓа заедно со гангстерот Чич (го игра Палминтери), близок соработник на Валенти, кому најпрвин му е здодевно, но постепено станува заинтересиран за драмата. За време на една проба, Чич му дава корисен предлог на Дејвид кој го прифаќаат сите присутни. Така, Дејвид се зближува со Чич, кој му дава бројни совети и така Дејвид целосно ја преработува драмата. Сите глумци се воодушевени од тие промени, но никој не знае дека драмата е дело на Чич, а не на Дејвид. Истовремено, за време на пробите, Дејвид се вљубува во славната глумица Хелен Синклер (ја игра Вист), која е многу постара од него. Најпрвин, тој ја крие врската со Хелен, но потоа ѝ ја кажува вистината на својата девојка Елен (ја игра Паркер). Најпосле, драмата е поставена на сцената и доживува голем успех, но Чич не е задоволен од глумата на Олив и ја убива. Меѓутоа, Валенти се сомнева во него и испраќа двајца гангстери кои го убиваат Чич. По тој настан, иако драмата доживува огромен успех кај публиката и критиката, Дејвид се смирува со Елен и решава да се откаже од писателската кариера и да се врати во родниот крај.

## Наводи

Категорија: Филмови на англиски јазик
Категорија: Американски филмови
Категорија: Филмови од 1994 година
Категорија: Филмски комедии
Категорија: Филмови на Вуди Ален
Категорија: Филмови со Џим Бродбент
Категорија: Филмови со Трејси Алман
Категорија: Филмови со Џо Витерели
Категорија: Филмови со Мери-Луис Паркер
Категорија: Филмови со Џек Ворден
Категорија: Филмови со Чез Палминтери
Категорија: Филмови со Џенифер Тили
Категорија: Филмови со Дајен Вист
Категорија: Филмови со Џон Кјузак 
Категорија: Филмови со Стејси Нелкин 
Категорија: Филмови чие дејствие се одвива во Њујорк
Категорија: Филмови чие дејствие се одвива во Бостон
Бели Брег (Стануловци)

** Бели Брег **— археолошко наоѓалиште во светиниколското село Стануловци. 
Претставува населба од доцната антика.

На 2 км југозападно од селото, покрај реката Орлица, во нивата на П. Трајчо се среќаваат фрагменти од керамички садови и множество градежен материјал.

## Поврзано
*Бели Брег — населба од доцноантичкото време;
*Стануловци; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Стануловци
Сопот (археолошко наоѓалиште)

** Сопот **— археолошко наоѓалиште во светиниколското село Сопот. 
Претставува осамени наоди од римско време.

Во 1968 година од дворот на селската црква Музејот од Штип прибрал два споменика. Едниот, изваден од оградниот ѕид на дворот, претставува надгробна плоча од мермер во облик на медалјон кој на едната страна (примарната) има релјефна претстава на Тракиски коњаник, додека на другата семејна претстава (маж, жена и дете) во барелјеф. Вториот споменик е дел од Балева Чешма - Аниште — населба од доцноантичкото време;
*Крстовец — средновековна некропола;
*Мидарови Трла — могила од римското време;
*Сопот — осамени наоди од римското време;
*Сопот; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сопот (Светиниколско)
Медарови Трла (Сопот)

** Медарови Трла **— археолошко наоѓалиште во светиниколското село Сопот. 
Претставува могила од римско време.

На 4 км источно од селото, од десната страна на селскиот пат Свети Николе - Малино се наоѓа могила со димензии од 20 м пречник во основата и 5 м височина.

## Поврзано
*Балева Чешма - Аниште — населба од доцноантичкото време;
*Крстовец — средновековна некропола;
*Мидарови Трла — могила од римското време;
*Сопот — осамени наоди од римското време;
*Сопот; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сопот (Светиниколско)
Балева Чешма (Сопот)

** Балева Чешма - Аниште**— археолошко наоѓалиште во светиниколското село Сопот. 
Претставува населба од доцната антика.

На 1 км југоисточно од селото, покрај стариот селски пат што води за Свети Николе, по површината на нивите се среќаваат фрагменти од керамички садови, питоси, тегули и градежен материјал.

## Поврзано
*Балева Чешма - Аниште — населба од доцноантичкото време;
*Крстовец — средновековна некропола;
*Мидарови Трла — могила од римското време;
*Сопот — осамени наоди од римското време;
*Сопот; 
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сопот (Светиниколско)
Јасика (Сарамзалино)

**Јасика** — археолошко наоѓалиште во светиниколското село Сарамзалино. 
Претставува водовод од римско време.

На 700 м источо од селото, во нивата на В. Ефремов се откриени питоси и водоводни цевки – тубули.

## Поврзано
*Браница — населба од римското време;
*До Селото — тумул од железното време;
*Јасика — водовод од римското време;
*Сарамзалино;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сарамзалино
До Селото (Сарамзалино)

** До Селото ** — археолошко наоѓалиште во светиниколското село Сарамзалино. 
Претставува тумул од железно време.

На 400 м југоисточно од селото, во блокот на ЗИК „Овче Поле“ се наоѓа тумул кој при обработувањето на земјата е развлечен и делумно уништен.

## Поврзано
*Браница — населба од римското време;
*До Селото — тумул од железното време;
*Јасика — водовод од римското време;
*Сарамзалино;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сарамзалино
Маракас

**Маракас** (Итал. La maraca; франц. Les maracas; герм. Maracas; рус. Мара́кас- /мара́ка; англ. Maraca.) понекогаш наречени **румба шејкер** или **чак-чак**, е кубански фолклорен инструмент кој се користел при игри и танци (румба, фокстрот, танго). Подоцна инструментот влегува во составите на естрадните оркестри и се распространува на сите страни, а постепено го пробива патот и во симфонискиот оркестар. Се појавуваат и во многу жанрови на карипската и латинската музика.

Инструментот марака вообичаено се користи во пар – по еден во секоја рака. Звукот на овие инструменти кои водат потекло од Латинска Америка, се добива со нивно отсечно тресење во ритам или подолготрајно во вид на тремоло. Инструментот е направен од тиква, дрво или пластични школки исполнети со семе, а современите, фабричките се изработени од алуминиум и дрво, со пречник од 5 до 15цм. Мараката е, всушност, еден вид штракало, кое во фолклорната традиција на одредени земји од овој континент доживува разновидни варијанти (на пр., кубанската претставува еден вид тиква чија шуплина е исполнета со ситни зрна или каменчиња) . Генерално принципот на штракалата е еден од прастарите начини за произведување разновидни звуци и шумови, па оттука неговата голема застапеност во инструментариумот на примитивните народите и старите култури. Еден од инструментите кој е заснован на овој принцип е систрумот, за кој се смета дека води потекло од Стариот Египет, но многу рано се проширува и на Блискиот Исток и во средоземните земји.

## Обредна традиција
Маракас (од гварански ), исто така познати како тамаракас, биле ѕвечарки за гатање; гатачки инструмент на бразилските Индијанци Тупинамба, пронајден и кај други индиски племиња (Гарифуна, Гварани) и на Ориноко и на Флорида. Ѕвечарките направени од лејката на тиква, имаат природна дршка, додека кај кружните тикви дршката се доправа. Човечка коса понекогаш е прицврстена на врвот, а во неа се сече процеп за да претставува уста, преку која нивните шамани (*паје)*  ја терале да ги изговори своите одговори. Внатре се вметнати неколку камчиња за да се добие звукот и се крунисува со црвените пердуви на  (црвен ибис). Секој човек имал своја марака. Се користела на нивните танци и за лекување на болни. Андејските курандероси (исцелители) користат марака во своите обреди за лекување.

Современите топки од марака се исто така изработени од кожа, дрво или пластика.

## Галерија

Податотека:Maracas player at Bonnaroo 2008 festival.jpg|Роберт Плант со маракас.
Податотека:Guarani shaman.JPG|Гварани шаман држејќи крст и марака.
Податотека:Maraca 01 del Baile de los Toritos de Chichicastenango.JPG| Марака што ја користеле витезите од Торитос де Чичикастенанго, танци за празникот Свети Тома, околу 21 декември. Секоја марака е уникатна и специјално направена за секоја година.


## Наводи

Категорија:Ударни инструменти
Црквиче (Кадрифаково)

**Црквиче** — археолошко наоѓалиште во светиниколското село Кадрифаково. Претставува населба од доцноантичко време. Преку железничката пруга Овче Поле-Штип, во нивата на еден жител, оддалечена на околу 200 источно од селото, се среќаваат делови од керамички садови, тегули и друг градежен материјал.

## Поврзано
*Горни Ливади - населба од римско време;
*Кадрифаково;
*Список на археолошки наоѓалишта во Светиниколско.

## Наводи
Црква „Св. Недела“ - Дворци

**Света Недела** — главна селска црква во бродското село Дворци. Црквата се наоѓа непосредно од пристапниот пат до селото, а во нејзиниот двор се сместени селските гробишта.

## Местоположба

Црквата се наоѓа во селото Дворци, југоисточно од Кичево, на десниот брег на реката Треска.

## Историја

Како година на изградба на црквата може да се земе испишаната година на самата надворешност, 1893 година. Сепак, според други извори црквата е изградена во 1903 година. Претходно на тоа место немало никакви старини.

## Архитектура
### Фрескоживопис

Црквата уште не е осветена.

## Галерија


Податотека:Гробен споменик во Дворци.jpg|Гробен споменик
Податотека:Гробишта во Дворци.jpg|Селските гробишта во дворот на црквата
Податотека:Црква „Св. Недела“ - Дворци 2.jpg|Апсидата
Податотека:Црква „Св. Недела“ - Дворци 3.jpg|Портата
Податотека:Црква „Св. Недела“ - Дворци 4.jpg|Камбанаријата
Податотека:Црква „Св. Недела“ - Дворци 5.jpg|Натписот со годината на изградба
Податотека:Црква „Св. Недела“ - Дворци 6.jpg|Помошниот објект
Податотека:Црква „Св. Недела“ - Дворци 7.jpg|Влезот во камбанаријата
Податотека:Црква „Св. Недела“ - Дворци 8.jpg|Влезот во црквата
Податотека:Црква „Св. Недела“ - Дворци.jpg|Поглед на црквата


## Поврзано
* Дворци
* Дебарско-кичевска епархија
* Бродско архијерејско намесништво
* Русјачка парохија

## Наводи

## Надворешни врски

Категорија:Дворци (село)
Дворци
А бре Македонче, ти вардарско пиле

***А бре Македонче, ти вардарско пиле*** — македонска народна песна, напишана од непознат автор веројатно и стотици години пред повоениот период. Преку деминутивот *Македонче*, авторот метафорично го предупредува македонскиот народ од три заседи (*пусии*) во именуваните градови Солун, Битола и Прилеп. Предупредувањето можеби и се однесува директно кон ајдудите и комитите, што и дава ајдутски карактер на оваа песна.

## Одлики
Аранжманот е во 4/4 такт, а за прпат се наоѓа на албумот *„Macedonian Stories in Song“* (1960), на кој вокали се Васка Илиева, Блага Видец и Благоја Петров - Караѓуле во инструментална поддршка од Ансамблот на Кочо Петровски. Подоцна, Александар Сариевски и Васка Илиева снимиле дует.

## Текст
А бре Македонче, ти вардарско пиле,
каде ќе одиш по ноќно време,
аман, аман, поноќно време.
Тебе ми те чекат, абре Македонче,
тебе ми те чекат, до три пусии,
аман, аман, аман до три пусии.

Прва пусија, абре Македонче,
прва пусија, града Прилепа
аман, аман, аман града Прилепа.
Втора пусија, абре Македонче
втора пусија, града Битола
аман, аман, аман града Битола.

Трета пусија, абре Македонче,
трета пусија, града Солуна
аман, аман, аман града Солуна.
Абре Македонче, ти вардарско пиле
немој да одиш по ноќно време
аман, аман, аман по ноќно време.

## Наводи

## Надворешни врски
* А бре Македонче ти вардарско пиле (текст и музика) на pesna.org 

Категорија:Македонска музика
Категорија:Македонски песни
Категорија:Македонски народни песни
Браница (Сарамзалино)

** Браница** — археолошко наоѓалиште во светиниколското село Сарамзалино. Претставува населба од римско време.

На периферијата на селото, во непосредната близина на училиштето, при обработувањето на нивите се откриени темели од објекти, а по површината се среќаваат фрагменти од керамички садови, питоси и многу градежен материјал. Од ова наоѓалиште потекнува мермерната ара која е поставена како скалило во училиштето.

## Поврзано
*Браница — населба од римското време;
*До Селото — тумул од железното време;
*Јасика — водовод од римското време;
*Сарамзалино;
*Список на археолошки наоѓалишта во Светиниколско;
*Список на средновековни некрополи во Македонија.

## Наводи

Категорија:Сарамзалино
Горни Ливади (Кадрифаково)

**Горни Ливади** — археолошко наоѓалиште во светиниколското село Кадрифаково. Претставува населба од римското време. На 1,5 км источно од селото, по површините на нивите се гледаат темели од ѕидови и изобилие од градежен материјал. Најдена е архитравна греда, делумно оштетена, на која имало натпис.

## Поврзано
*Црквиче - населба од доцноантичкото време;
*Кадрифаково;
*Список на археолошки наоѓалишта во Светиниколско.

## Наводи
А бре моме, малој моме

***А бре моме, малој моме*** — македонска староградска песна, напишана од непознат автор најверојатно во преродбениот период. Авторот директно ја искажува својата љубов кон безимената мома, со мака, затоа што ќе мора да оди на печалба за да направат свадба. Дејствието се одвива во градската средина, забележливо во конкретниот стих *„за да знае цело [[маало]] колку те сакам“*. Песната е од печалбарски карактер.

## Одлики
Аранжманот е во карактеристичен 7/8 такт, а за прпат се наоѓа на албумот *„А бре моме, малој моме“* (1979), на Струшки Бисери.

## Текст
- А бре моме, малој моме,
гледај на мене, оф аман,
да ти видам бело лице, црни очи,
оти време е да бегам да далеку.

- А бре лудо, ти бре младо,
каде ќе одиш, оф аман,
кому мене ќе оставиш, млада дадена,
душманите да се ситат, јас да тагувам?

- Јас ќе одам, мило либе,
многу далеку, оф аман,
пари да спечалам, либе, свадба да правам,
тебе да те земам, душо, за невеста.

- Сега дојди, мило либе,
да те прегрнам, оф аман,
за да знае цело маало колку те сакам,
да испукаат душманите и душманките.

## Наводи

## Надворешни врски
* А бре моме, малој моме (текст и музика) на pesna.org 

Категорија:Македонска музика
Категорија:Македонски песни
Категорија:Македонски народни песни
Лориен

**Лориен** (*Lórien*) или **Лотлориен** (*Lothlórien*), во замислениот легендариум на Толкин, е кралство на Вилите (Елфите) во  Средната Земја за време на Третото доба. Кралството е под управа на Галадриел. Престолот на Лориен се наоѓа на дрвата во *Карас Галадон*. Овие самовили се познати како Шумски Вили или Галадрим (*Galadhrim*).

Кралството, кое всушност е шума помеѓу Магливите Планини (*Misty Mountains*) и реката Андуин (*Anduin*),  е центарот на отпорот на Вилите према Темниот Господар Саурон во трологијата „Господарот на прстените“. Галадриел има еден од трите прстени на Вилите и го користи истиот за да го спречи Саурон да види што се случува во Лориен. Дружината на прстенот поминува одредено време во Лориен откако ќе се спасат и ги поминат тунелите на Казад-Дум (Морија). При нивниот престој во Лориен Галадриел ги подготвува членовите на дружината за нивниот поход, а воедно и ги наградува секој поединечно.

Научниците и истражувачите од оваа област забележале дека Лориен, како што е опишано од Толкин, потсетува на Земјен Рај, место каде времето е различно. Ова наликува на описите од европските народни творештва, но и споредбата Лориен - Мордор наликува на библиските споредби на светлината наспроти темнината.

## Имиња
Толкин дал многу имиња на шумата, со цел да ја рефлектира измислената историја на местото и начинот на кој различните раси на Средната земја ја гледаат шумата.





## Белешки

## Наводи

### Примарни

### Секундарни

## Литература

* 
   
   
* 
* 
*  
* 

## Надворешни врски
*Лориен на вики страница за „Господарот на прстените“.

Категорија:Средна земја
Сињак (Витолиште)

**Сињак** — археолошко наоѓалиште во прилепското село Витолиште. Претставува населба од доцноантичко време.

## Местоположба

Наоѓалиштето се наоѓа на околу 2,5 километри североисточно од селото.

## Опис

На наоѓалиштето на една мала површина на Столовски Рид се среќаваат фрагменти од керамички садови, питоси, тегули и градежен материјал.

## Поврзано
* Бојков Дол — населба од доцноантичкото време;
* Влајкова Чешма — населба од римското време;
* Вртко Ливада — населба од доцноантичкото време;
* Горе Река - Пртева Ливада — населба од римското време;
* Гробишта Св. Илија — некропола од римското време;
* Ѓерек — населба од римското време;
* Заградничка Чука — утврдена населба од доцноантичкото време;
* Задна Река - Грмајте — населба со некропола од доцноантичкото време и некропола од средниот век;
* Каравашчина — населба од доцноантичкото време;
* Ковачево — населба од доцноантичкото време;
* Лачникот — некропола од римското време;
* Лигораса — населба од доцноантичкото време;
* Моклиште — населба од римското време;
* Полените — населба од римското време;
* Пртева Ливада — населба од доцноантичкото време;
* Св. Петка – Голем Даб — населба од доцноантичкото време и раниот среден век;
* Св. Харалампија — некропола од римското време;
* Царичина Нива — населба од неолитското и римското време;
* Црква Св. Атанас — осамен наод од римското време;
* Црквиште - Урвич — населба од средниот време;
* Шупливец — населба од римското време;
* Св. Петка-тумули — некропола од железното време;
* Столовски Рид — рид во близина на Витолиште;
* Сињак — истоимена планина во Егејска Македонија;
* Витолиште; и
* Список на археолошки наоѓалишта во Прилепско.

## Наводи

Категорија:Витолиште
Квалификации за Светско првенство во фудбал 2022 - КОНМЕБОЛ

**Квалификации за Светско првенство во фудбал 2022 - КОНМЕБОЛ** е фудбалско натпреварување кое се игра во склоп на квалификациите за Светското фудбалско првенство 2022 кое ќе се одржи во Катар. Во квалификациите учествувале 10 екипи членки на КОНМЕБОЛ конфедерацијата, а на завршниот турнир ќе можат да се пласираат директно 4 репрезентации и една репрезентација преку баражот.

## Формат на натпреварување
Структурата на квалификациите останала иста како и во претходните шест изданија на квалификациите на конфедерацијата КОНМЕБОЛ. Десет екипи играат по Бергеров ситем на натпреварување. Четирите најдобри екипи ќе се квалификуваат за Светското првенство 2022, додека петтопласираната екипа ќе игра интерконтинентален бараж против репрезентација од другите  конфедерации.

Натпреварите биле утврдени со ждрепка што се одржала на 17 декември 2019 година, во 10:00 часот парагвајско време, во Луке, Парагвај.

Првично, Аргентина и Бразил автоматски биле позиционирани како тим 4, односно како тим 5, како би се осигурало ниеден друг тим да не би играл против овие два тима едноподруго во таканаречено двојно коло. Сепак, одлуката подоцна била променета на 16 ноември 2019 година од Советот на КОНМЕБОЛ, со што ждрепката била оставена целосно отворена.

Советот на КОНМЕБОЛ ја одобрил употреба на video assistant referee системот за натпреварите од квалификациите.

## Учесници во квалификациите
Сите репрезентации членки на КОНМЕБОЛ конфедерацијата учествувале во квалификациите за СП 2022.

## Табела

## Натпревари
### 1. коло

----

## Наводи

## Надворешни врски
*
**Qualifiers – South America , FIFA.com
**Qualifiers – South America Matches: Round-robin, FIFA.com

КОНМЕБОЛ
*
Црквиште (Пештани, Охридско)

**Црквиште** — археолошко наоѓалиште во крајбрежното охридско село Пештани. Се состои од остатоци од средновековна црква пронајдени крај денешната возобовена црква, која е главна на селото.

Наоѓалиштето е сместено на јужниот крај на селото, источно од патот Охрид - Св. Наум се наоѓа црквата „Св. Кузман и Дамјан“ (наречена и „Св. Врачи“), која е обновена во 1844 г. Подигната е врз остатоци од оваа стара црква.

Се смета дека средновековната црква била посветена на „Св. Богородица Одигитрија“ (Патеводителка). бидејќи е спомената во натписот од црквата „Св. Константин и Елена“ во Охрид.

## Поврзано
* Црква „Св. Кузман и Дамјан“ - Пештани

## Наводи